
Analízis a WHO hatodik kiadású kézikönyve szerint, nemzőképességi vizsgálat
Spermaanalízis diagnosztikai szolgáltatásunkat a WHO kézikönyvének legfrissebb, hatodik kiadásában leírtak szerint végezzük. Ez az andrológus/urológus szakorvosok által jelenleg elvárt protokoll. Az így kapott eredményekből a férfi nemzőképessége szakmailag elfogadott módon minősíthető.
A spermaanalízisre a mintaadás történhet személyesen az Intézményünkben, direkt erre a célra szolgáló mintaadóhelyiségben, vagy otthonról is hozható a minta, kizárólag az alábbi feltételekkel: steril vizeletgyűjtő pohárban kell gyűjteni a mintát, és 50 percen belül be kell vele érni a laboratóriumunkba (1026 Budapest, Kelemen László utca 12.), a szállítás alatt pedig testhőmérsékleten kell tartani a mintát.
Nagyon fontos, hogy az analízis előtt minimum 2, maximum 5 napos teljes szexuális önmegtartóztatás szükséges.
A spermaanalízis vizsgálat ára: 35 000 Forint
Időpontfoglalás lehetséges e-mailben, vagy telefonon, szívesen ígérek visszahívást a kolléganőktől. 

Analízis vizsgálatunkat azoknak a férfiaknak ajánljuk, akik szeretnének egy komplex spermavizsgálatot igénybe venni. Intézetünkben a spermaanalízist a WHO legfrissebb, hatodik kiadású kézikönyvében leírt protokoll szerint végezzük, ezzel biztosítva a legmagasabb szakmai színvonalat.
Az analízis során a mintát alaposan megvizsgáljuk: meghatározzuk a spermiumok számát, alakját és elemezzük a sejtek mozgását is. Az analízissel a nemzőképesség objektíven meghatározható és egyben remek lehetőség arra is, hogy időben kiderüljön, ha a nemzőképességet befolyásoló betegség, gyulladás, fertőzés áll fenn.
A spermavizsgálat eredménye 4 órán belül elkészül, időpont elérhető pár napon belül!


Mikor kell spermaanalízist csináltatni?
A spermaanalízist leggyakrabban a gyermekvállalási nehézségek felmerülésekor szokták ajánlani a férfiaknak, a mi célunk azonban az, hogy a vizsgálatra kerüljön sor a férfiak életében maximum 30 éves korukig. Egy preventív céllal igénybe vett spermaanalízis után kap egy átfogó képet a nemzőképességéről, ha szükséges, akkor szakorvosi segítséget időben igénybe vehet. A spermaanalízis eredménye tünetmentes, lappangó betegségekre is rámutathat, hiszen a férfiak esetében az örökítőanyag minősítése az általános egészségi állapotot is megmutatja. 



Kaphat a páciens segítséget az eredmény értékelésében?
Eltérést mutató laboratóriumi eredmények értelmezése, diagnózis felállítása szakorvos feladata, amire andrológiai szakrendelés keretében van lehetőség. Intézetünkben is elérhető andrológus szakorvos rendelése, időpontfoglalásra e-mailben vagy telefonon keresztül van lehetősége. Ha szeretné, szívesen ígérek visszahívást a kollégáktól, akik segítenek Önnek időpontot választani. Az andrológiai szakrendelésre a vizsgálat díja 37000 Forint. 


Mikor kell fizetni?
Fizetni a mintaadást követően szükséges, azonban lehetősége van előre is kifizetni azt bankkártás fizetéssel vagy átutalással. A helyszínen ezen kívül készpénzes fizetésre is van lehetőség.


Egészségpénztári elszámolásra van lehetőség?
Igen, mindegyik szolgáltatásunk elszámolható egészségpénztári számla terhére.

Spermaanalízis szolgáltatás mellett bármelyik kiegészítő szolgáltatás elvégezhető.

DNS fragmentáció vizsgálata (kiegészítő szolgáltatás) esetén a mintaadást megelőzően 2-3 szexuális együttlét, illetve ejakulálás javasolt, betartva a mintaadást megelőző 2 napos szexuális önmegtartóztatást.

Ondóváladékból elvégezhető vizsgálatok:

Szexuális úton terjedő fertőzések kórokozói - STD 4 panel
Minta típusa: ondó
Leletátfordulási idő: 3 nap
Vizsgálat bővebb leírása: A csomag azokat a leggyakrabban előforduló, nemi úton terjedő kórokozók vizsgálatát tartalmazza, melyek akut fertőzéses megbetegedéseket idézhetnek elő. A szexuális úton terjedő fertőzés bárkit érinthet, aki aktív szexuális életet él. A korai felismerés, és a gyors diagnosztizálás nagyon fontos. Preventív jelleggel is ajánljuk a teszt elvégzését, mivel azok tünetmentesen is jelen lehetnek a szervezetben.
A mintaadást megelőzően 2-5 napos önmegtartóztatás szükséges (sem több, sem kevesebb).

Szexuális úton terjedő fertőzések kórokozói - STD 3 panel
Minta típusa: ondó
Leletátfordulási idő: 3 nap
Vizsgálat bővebb leírása: A csomag nemi úton terjedő kórokozók vizsgálatát tartalmazza. A szexuális úton terjedő fertőzés bárkit érinthet, aki aktív szexuális életet él. A korai felismerés, és a gyors diagnosztizálás nagyon fontos. Preventív jelleggel is ajánljuk a teszt elvégzését, mivel azok tünetmentesen is jelen lehetnek a szervezetben.
A mintaadást megelőzően 2-5 napos önmegtartóztatás szükséges (sem több, sem kevesebb).

ROS vizsgálat
Minta típusa: ondó
Leletátfordulási idő: 5 nap
Vizsgálat bővebb leírása: A reaktív oxigén gyökök (ROS) szerepet játszanak a spermiumok fejlődésében, azonban a túlzott ROS termelés károsítja a spermiumok örökítőanyagát. 
A vizsgálatot azoknak a pácienseknek ajánljuk, akiknél magas a spermiumok DNS fragmentáltsága, mert annak kiváltó okára világíthat rá.
A mintaadást megelőzően 3 napos önmegtartóztatás szükséges (sem több, sem kevesebb).

DNS fragmentáció vizsgálat
Minta típusa: ondó
Leletátfordulási idő: 5 nap
Vizsgálat bővebb leírása: A DNS fragmentáltság vizsgálata általánosan ajánlott vizsgálat nehezített/sikertelen gyermekvállalás esetén, illetve olyan esetekben, amikor a spermaanalízis eredménye a határértékektől eltérő vizsgálati értékeket mutat. Spermaanalízissel együtt javasolt a vizsgálat.
A DNS fragmentáltság az embrió fejlődést befolyásolja. Magas DNS fragmentációs index esetén az embrió korai stádiumban nagy eséllyel elhal. Korai vetélés, embrió tapadási problémák esetén kifejezetten javasolt vizsgálat.
A mintaadást megelőzően 2 napos önmegtartóztatás szükséges (sem több, sem kevesebb).

Akroszóma reakció mérése
Minta típusa: ondó
Leletátfordulási idő: 5 nap
Vizsgálat bővebb leírása: A vizsgálat megmutatja, hogy a spermium akroszómális régiója milyen gyorsan tud kapcsolódni a petesejthez.
Sikertelen gyermekvállalás, nehezített megtermékenyítés esetén ajánlott vizsgálat.
A mintaadást megelőzően 3 napos önmegtartóztatás szükséges (sem több, sem kevesebb).

Ondófolyadék IL-6, IL-8 tartalmának meghatározása
Minta típusa: ondó
Leletátfordulási idő: 15 nap
Vizsgálat bővebb leírása: A szöveti gyulladás anélkül kimutatható, hogy az ondóban fehérvérsejtek lennének jelen. 
A mintaadást megelőzően 3-5 napos önmegtartóztatás szükséges (sem több, sem kevesebb).

MAR teszt
Minta típusa: ondó
Leletátfordulási idő: 5 nap
Vizsgálat bővebb leírása: Az ondófolyadékban és a spermiumok felületén található antitestek, melyek a termékenyítő képességet befolyásolják. 
A mintaadást megelőzően 3-5 napos önmegtartóztatás szükséges (sem több, sem kevesebb).

PMN elasztáz mérése ondófolyadékból
Minta típusa: ondó
Leletátfordulási idő: 15 nap
Vizsgálat bővebb leírása: Bizonyos típusú fehérvérsejt termeli, a degeneratív gyulladásos megbetegedésekben baktériumokkal szembeni védekezésben játszik szerepet, baktérium tenyésztéssel együtt javasolt.
A mintaadást megelőzően 3 napos önmegtartóztatás szükséges (sem több, sem kevesebb).

Teljes antioxidáns kapacitás (TAC) meghatározása
Minta típusa: ondó
Leletátfordulási idő: 5 nap
Vizsgálat bővebb leírása: Antioxidáns mechanizmusok helyes működésének felmérése, antioxidánsok mennyiségének vizsgálata. Emelkedett ROS esetén az antioxidánsok segítenek azok lebontásában, amennyiben megfelelő mennyiségben vannak jelen.
A mintaadást megelőzően 3 napos önmegtartóztatás szükséges (sem több, sem kevesebb).

Ondófolyadék Zn (cink) tartalmának mérése
Minta típusa: ondó
Vizsgálat bővebb leírása: A cink a megfelelő tesztoszteron szint, prosztata működés és baktériummentes állapot fenntartásáért felel. A dohányzás, pótlólagos bevitel nélkül alacsony cink szintet okoz.
A mintaadást megelőzően 3-5 napos önmegtartóztatás szükséges (sem több, sem kevesebb).

Ondófolyadék fruktóz tartalmának mérése
Minta típusa: ondó
Vizsgálat bővebb leírása: A spermiumok energiaellátásáért felelős cukortípus, WHO álláspontja szerint jellemzi a szeminális vezikulum működését.
A mintaadást megelőzően 3-5 napos önmegtartóztatás szükséges (sem több, sem kevesebb).

Ondófolyadék neutrális - alfa - glükozidáz (NAG) mennyiségének mérése
Minta típusa: ondó
Vizsgálat bővebb leírása: A mellékhere működését befolyásolja, hiánya mellékhere vezeték elzáródásra utalhat.
A mintaadást megelőzően 3-5 napos önmegtartóztatás szükséges (sem több, sem kevesebb).

HBA-teszt
Minta típusa: ondó
Leletátfordulási idő: 5 nap
Vizsgálat bővebb leírása: A HBA teszt a spermium petesejthez való kötődésének mértékét segít meghatározni. Nehezített megtermékenyítés esetén javasolt.
A mintaadást megelőzően 3 napos önmegtartóztatás szükséges (sem több, sem kevesebb).

Ondófolyadék tenyésztéses bakteriológiai és rezisztencia vizsgálata
Minta típusa: ondó
Leletátfordulási idő: 4-10 nap
Vizsgálat bővebb leírása: Panasz esetén orvosi javaslatra, fertőzés szűrése céljából.
A mintaadást megelőzően 3-5 napos önmegtartóztatás szükséges (sem több, sem kevesebb).

Ondófolyadék sarjadzó gomba tenyésztése
Minta típusa: ondó
Leletátfordulási idő: 2-4 nap
Vizsgálat bővebb leírása: Panasz esetén orvosi javaslatra, fertőzés szűrése céljából.
A mintaadást megelőzően 3-5 napos önmegtartóztatás szükséges (sem több, sem kevesebb).


Intézetünknél elérhető, spermaanalízis mellé kérhető kiegészítő szolgáltatásokról szeretnénk tájékoztatást nyújtani.

Szerológia
Minta típusa: vérvétel
Leletátfordulási idő: 21 nap
Vizsgálat bővebb leírása: A Szerológia vérvételi csomag tartalmazza mindazon vizsgálatokat, amelyekre szükség van a spermaminták mélyfagyasztva tárolásához és későbbi asszisztált reprodukciós felhasználáshoz. 

Férfi reproduktív panel
Minta típusa: vérvétel
Leletátfordulási idő: 1-3 nap
Vizsgálat bővebb leírása: A hormonpanelt tartalmazó csomagunkat elsősorban azoknak a férfiaknak ajánljuk, akiknél fennáll a nehezített/sikertelen gyermekvállalás. A vizsgálati eredmények képet adnak nem csak a férfi termékenységi állapotáról, de más, esetleg krónikus megbetegedések okára is rávilágíthat. 
Preventív jelleggel, szűrővizsgálatként is ajánljuk azoknak a férfiaknak, akik már betöltötték a 30. életévüket. Kifejezetten ajánlott spermaanalízis szolgáltatásunkkal együtt igénybe venni a hormonvizsgálati csomagot, hogy egy átfogó eredményt kaphassanak az egészségügyi állapotukról.
A vérvétel 9 óra előtt történhet meg.


Tumormarker csomag férfiaknak
Minta típusa: vérvétel
Leletátfordulási idő: 3 nap
Vizsgálat bővebb leírása: Tumormarker csomagunkat preventív jelleggel és megbetegedés gyanúja esetén is ajánljuk. Felhívjuk a figyelmét arra, hogy a tumormarkerek önmagukban nem elegendőek daganatos betegségek diagnosztizálásához, illetve a negatív vizsgálati eredmény sem zárja ki feltétlenül a daganat jelenlétét a szervezetben. Az eredmény szakorvosi kiértékelést igényel.
A vérvételhez éhgyomor szükséges, ami 12 órás koplalást jelent a mintavételt megelőzően (víz fogyasztása javasolt)!

Prosztata csomag
Minta típusa: vérvétel és vizelet
Leletátfordulási idő: 3 nap
Vizsgálat bővebb leírása: A csomag tartalma: Aszpartát-aminotranszferáz (ASAT, GOT), Alaninaminotranszferáz (ALAT, GPT), Gamma-glutamiltranszferáz (GGT), Alkalikus foszfatáz (ALP), Összes bilirubin, Karbamid, Kreatinin, Húgysav, Glükóz (vércukor), Nátrium (Na), Kálium (K), Vas (Fe), Transzferrin, Összfehérje, Albumin, C reaktív protein (CRP), Koleszterin, HDL koleszterin, Triglicerid, Vérkép automatával (kvalitatív vérképpel), Általános vizeletvizsgálat üledékkel, PSA (prosztata specifikus antigén).
A vizsgálat megmutatja az általános egészségi állapotot, a szervezetben zajló esetleges gyulladásos folyamatokról, és a prosztata állapotáról.

Kémiai laborvizsgálat
Minta típusa: vérvétel
Leletátfordulási idő: 1-3 nap
Vizsgálat bővebb leírása: A csomag tartalma: Aszpartát-aminotranszferáz (ASAT, GOT), Alaninaminotranszferáz (ALAT, GPT), Gamma-glutamiltranszferáz (GGT), Alkalikus foszfatáz (ALP), Összes bilirubin, Karbamid, Kreatinin, Húgysav, Glükóz (vércukor), Nátrium (Na), Kálium (K), Vas (Fe), Transzferrin, Összfehérje, Albumin, C reaktív protein (CRP), Koleszterin, HDL koleszterin, Triglicerid, Vérkép automatával (kvalitatív vérképpel)
A vérvételhez éhgyomor szükséges, ami 12 órás koplalást jelent a mintavételt megelőzően (víz fogyasztása javasolt).

Férfi termékenységi laborvizsgálat
Minta típusa: vérvétel
Leletátfordulási idő: 1-3 nap
Vizsgálat bővebb leírása: A laborvizsgálati csomag tartalmazza az összes fontos és releváns vizsgálati elemet, ami a férfi páciens termékenységével kapcsolatos vizsgálathoz szükséges.
A csomag tartalma: vérkép, vércukor, vas- és zsíranyagcsere, gyulladással összefüggő mérések, véralvadással összefüggő mérések, pajzsmirigy hormon vizsgálata, hormonháztatartás vizsgálata, inzulin rezisztencia, D-vitamin. 
A vérvételi csomag mellé ajánljuk spermaanalízis elvégzését is, amennyiben nem rendelkezik 1 hónapnál frissebb eredménnyel!
A vérvételhez éhgyomor szükséges, ami 12 órás koplalást jelent a mintavételt megelőzően (víz fogyasztása javasolt).

Női termékenységi laborvizsgálat
Minta típusa: vérvétel
Leletátfordulási idő: 1-3 nap
Vizsgálat bővebb leírása: A laborvizsgálati csomag tartalmazza az összes fontos és releváns vizsgálati elemet, ami a nők termékenységével kapcsolatos vizsgálathoz szükséges.
A csomag tartalma: vérkép, vércukor, vas- és zsíranyagcsere, gyulladással összefüggő mérések, véralvadással összefüggő mérések, pajzsmirigy hormon vizsgálata, női és férfi hormonháztatartás vizsgálata, inzulin rezisztencia, D-vitamin, B12 vitamin, folsav.
A vérvételhez éhgyomor szükséges, ami 12 órás koplalást jelent a mintavételt megelőzően (víz fogyasztása javasolt).

Családi termékenységi laborvizsgálat
Minta típusa: vérvétel
Leletátfordulási idő: 1-3 nap
Vizsgálat bővebb leírása: A laborvizsgálati csomag tartalmazza az összes fontos és releváns vizsgálati elemet, ami a pár mindkét tagjának szükséges a termékenységgel kapcsolatos vizsgálatok esetén.
A csomag tartalma: vérkép, vércukor, vas- és zsíranyagcsere, gyulladással összefüggő mérések, véralvadással összefüggő mérések, pajzsmirigy hormon vizsgálata, női és férfi hormonháztatartás vizsgálata, inzulin rezisztencia, D-vitamin, B12 vitamin, folsav.
A vérvételi csomag mellé ajánljuk spermaanalízis elvégzését is, amennyiben nem rendelkezik 1 hónapnál frissebb eredménnyel!
A vérvételhez éhgyomor szükséges, ami 12 órás koplalást jelent a mintavételt megelőzően (víz fogyasztása javasolt).


Kariotipizálás
Minta típusa: vérvétel
Leletátfordulási idő: 6-8 hét
Vizsgálat bővebb leírása: Kromoszómák számbeli többletének és hiányának, szerkezeti átrendeződéseinek vizsgálata, meddőségi kivizsgálás része. Kifejezetten ajánlott sikertelen gyermekvállalás vagy meddőség gyanúja esetén.
A vérvételhez nem szükséges éhgyomor.

Y kromoszóma mikrodeléció vizsgálat
Minta típusa: vérvétel
Leletátfordulási idő: 10 nap
Vizsgálat bővebb leírása: A mozgóképes spermiumok csekély számából vagy teljes hiányából (oligo-,azoospermia) eredő férfi nemzőképtelenség hátterében gyakran genetikai eltérés áll. Ezek közül az egyik leggyakoribb ok az Y-kromoszóma azoospermia faktor régióját (AZF) érintő genetikai károsodás. A mikrodeléció következtében az Y-kromoszóma spermatogenezis szabályozásában fontos szerepet játszó régiói károsodnak.
A vérvizsgálathoz nem szükséges éhgyomor!

TSH, ösztradiol
Minta típusa: vérvétel
Leletátfordulási idő: 3 nap

AMH
Minta típusa: vérvétel
Leletátfordulási idő: 3 nap
Vizsgálat bővebb leírása: Az anti-Müller hormon, vagy röviden AMH, egy olyan hormon, amelyet a petefészek tüszőinek úgynevezett granulosa sejtjei termelnek, fejlődésük korai fázisában. Ez a hormon határozza meg a petefészek tartalékot, más szóval segít képet alkotni az éretlen petesejtek számáról – de nem ad információt azok minőségéről.
Az anti-Müller hormon szorosan összefügg a termékenységi problémákkal és nagyon fontos a teherbe esni kívánó nők számára. Hiszen minél kevesebb mennyisége, úgy csökken a teherbeesés esélye is. Alacsony szint esetén pedig IVF (lombikbébi) eljárás válhat szükségessé.
Nem éhgyomri vizsgálat, de a mintavétel reggel 7–9 között javasolt.

PSA teszt
Minta típusa: vérvétel
Leletátfordulási idő: 3 nap
Vizsgálat bővebb leírása: A PSA mérés a prosztata egészségi állapotáról ad átfogó képet. 
A prosztatarák a férfiak körében a második leggyakoribb rosszindulatú daganatos megbetegedés. Az életkor előrehaladtával nő az előfordulási gyakorisága és jellemző rá a családi halmozódás is. Korai, tünetmentes stádiumban felismerve jól gyógyítható, ezért a szűrővizsgálatok kiemelt jelentőséggel bírnak. A szűrővizsgálat elvégzése (szakorvosi vizsgálat és PSA-teszt) 45 éves kor felett évente javasolt.
Nem éhgyomri vizsgálat!
